**Позив локалним самоуправама да учествују у пројекту „Иновативни оквир за убрзање зелене енергетске транзиције у домаћинствима (Forward-Looking Framework for Accelerating Households' Green Energy Transition – FF GreEN)“**

**О Пројекту**

Пројекат под називом **“Forward-Looking Framework for Accelerating Households' Green Energy Transition – FF GreEN” – „Иновативни оквир за убрзање зелене енергетске транзиције у домаћинствима”** има за тему промене у коришћењу енергије у домаћинствима. Циљ пројекта је да помогне и убрза процес енергетске транзиције у домаћинствима у Србији.

Пројекат се финансира из програма Призма Фонда за науку Републике Србије, реализује се у периоду 2024-2026. година, а спроводе га научно истраживачке организације, учеснице на пројекту, са Универзитета у Београду и то:

* Рударско-геолошки факултет (координатор)
* Машински факултет
* Пољопривредни факултет
* Филозофски факултет
* Иновациони центар Машинског факултета.

Партнер на пројекту је Стална конференција градова и општина.

Сви подаци о пројекту, реализованим активностима и добијеним резултатима, могу се наћи на веб страници <https://ffgreen.rgf.bg.ac.rs/>.

**Досадашње активност на пројекту**

У домаћинствима се троши значајна количина енергије. Колико се енергије троши и какав је утицај те потрошње на животну средину зависи од примењених технологија, али и од навика и ставова чланова домаћинстава.

Пројекат се бави анализом технологија и енергената које се тренутно користе у домаћинствима и предлаже нове, енергетски ефикасније технологије које користе обновљиве изворе енергије (*за детаље погледати досадашње резултате радних пакета 2 и 4 на* [*https://ffgreen.rgf.bg.ac.rs/?page\_id=1204*](https://ffgreen.rgf.bg.ac.rs/?page_id=1204)). У оквиру пројекта је већ урађено детаљно истраживање и анкете домаћинстава у Републици Србији да би сазнали какве су њихове навике везано за коришћење енергије, али и шта би и како желели да промене у том погледу (*погледати Радни пакет 3 на* [*https://ffgreen.rgf.bg.ac.rs/?page\_id=1204*](https://ffgreen.rgf.bg.ac.rs/?page_id=1204)).

Тренутно је у фокусу рад на развоју новог методолошког оквира за планирање и управљање енергетском транзицијом домаћинстава. Нови методолошки оквир интегрише:

* **Партиципативни приступ** - укључивање свих страна заинтересованих за процес,
* **Backcasting** (планирање уназад) методолошки оквир за дугорочно планирање,
* **Коришћење савремених софтверских алата** (за моделирање социолошких односа (засновано на агентима - енгл. Agent Based Modeling) и примену стандардних модела за енергетско планирање.

Резултати развоја новог методолошког оквира су доступни на сајту пројекта (погледати Радни пакет 5 <https://ffgreen.rgf.bg.ac.rs/?page_id=1204> ) и обухватају:

* Одређивање репрезентативних скупова индикатора за усмеравање процеса енергетског планирања
* ABM Алат за подршку анализи енергетске транзиције кроз евалуацију мера политике
* Приручник за примену партиципативног процеса у планирању (енгл. Manual for participatory backcasting process)[[1]](#footnote-1)

**Позив на сарадњу**

Циљ досадашњих активности на пројекту било је теоретско разматрање унапређења управљања енергијом укључивањем иновативних софтверских алата и поступака у процес енергетског планирања. Међутим, **кључни резултат који пројекат треба да генерише је формулисање конкретне енергетске политике, развој сценарија енергетског развоја на основу тога и процена очекиваних ефеката реализације политике**. Сектор домаћинства као део енергетског система је врло тешко управљив са становишта националне енергетске политике, али су зато градови и општине као елементи јавне управе најближи грађанима, идеално позиционирани за усмеравање енергетске транзиције у домаћинствима.

Због тога је предвиђено да се у оквиру Пројекта за конкретну локалну самоуправу (или део[[2]](#footnote-2) локалне самоуправе) уради **стратегија**/ **мапа пута/акциони план енергетске транзиције у сектору домаћинства** који ће дати визију дугорочног развоја,одредити оптималан пут, као и вредности карактеристичних индикатора који омогућавају праћење спровођења транзиције. На основу предложених могућих решења, биће креирани симулациони модели који ће послужити како основа за одлучивање. Укључивањем најширег круга заинтересованих актера у процес одлучивања биће направљен детаљан акциони план енергетске транзиције у домаћинствима који ће, осим техничко-технолошких параметара, у обзир узети енергетске, еколошке, финансијске и шире друштвене аспекте овог процеса. **Коначни исход треба буде стратешки документ око кога је постигнут консензус, за који постоји разумевање и воља да се примени у пракси јер ће бити развијен уз уважавање свих специфичности локалне заједнице.** Такође учешће у реализацији овог дела пројекта пружа могућност умрежавања и стицања додатних знања свих заинтересованих страна.

Овај документ би требало да предложи **конкретне мере и активности, као и временски оквир за њихову реализацију**, а које би за резултат имале ефикаснију потрошњу енергије у домаћинствима уз мањи утицај на локално загађење и емисију гасова са ефектом стаклене баште. За сваку од предложених мера и активности биће одређен/процењен ефекат, односно резултат спровођења.

Дакле, уколико сматрате да Ваша локална самоуправа у целини (или њен одређени део) има потребу за стратешким сагледавањем енергетског развоја, а посебно интензивирање енергетске транзиције у сектору домаћинства, предлажемо сарадњу.

С ваше стране, потребна нам је помоћ у организацији 2 радионице са представницима локалне заједнице (представници ЈЛС, локалних комуналних предузећа, стамбених заједница, удружења потрошача, невладиних организација, итд.) и помоћ у прикупљању података везаних за локалне енергетске системе.

Ове активности би се одвијале у периоду од новембра 2025. до маја 2026. године.

**Пријава**

Пријава за учешће у пројекту се врши искључиво електронски, попуњавањем и слањем пријаве у прилогу на dejan.ivezic@rgf.bg.ac.rs .

За учешће се може пријавити јединица локалне самоуправе или јавно комунално предузеће.

Рок за пријаву је 1. октобар 2025. године.

Са представницима свих заинтересованих јединица локалне самоуправе или јавних комуналних предузећа ће се обавити разговори, а избор ће се вршити на основу расположивости и доступности података за енергетски конзум који се разматра, репликабилности случаја на друге локалне самоуправе у Републици Србији, итд.

**Напомена: Јединица локалне самоуправе или јавно комунално предузеће неће имати никаквих финансијских обавеза на основу учешћа на пројекту.**

**ПРИЛОГ:**

Пријава за учешће у **пројекту „Иновативни оквир за убрзање зелене енергетске транзиције у домаћинствима (Forward-Looking Framework for Accelerating Households' Green Energy Transition – FF GreEN)“**

1. Подаци о подносиоцу пријаве (локална самоуправа, јавно комунално предузеће):

Назив: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Е-пошта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Контакт особа (име и презиме, функција, мејл, телефон):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Подаци о енергетском конзуму (локалној самоуправи или делу локалне самоуправе) чије се разматрање предлаже у оквиру пројекта

А) Локација: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Б) Процењени број домаћинстава: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

В) Процењени број становника: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Г) Расположиви инфраструктурни системи:

* Мрежа природног гаса да/не
* Мрежа даљинског грејања да/не

Д) Расположивост обновљивих извора енергије (описно):

Ђ) Да ли је подносилац пријаве обвезник система енергетског менаџмента да/не

3. Мотивација за учешће у пројекту (описно)

Место и датум:

Потпис овлашћеног лица:

Печат:

1. Документ у процесу израде, очекује се да буде јавно доступан у октобру 2025. [↑](#footnote-ref-1)
2. Део локалне самоуправе треба схватити ”широко” – то може бити одређено географско подручје у оквиру ЈЛС, месна заједница, али и домаћинства изабрана по одређеном критеријуму (нпр. домаћинства на систему даљинског грејања у одређеном подручју и сл.) [↑](#footnote-ref-2)